Șeful TikTok, chemat să dea explicații în Parlamentul European în legătură cu rolul jucat de rețea în campania lui Călin Georgescu
Un deputat european cere ca directorul executiv al TikTok să se prezinte în fața Parlamentului European pentru a răspunde întrebărilor privind rolul platformei de socializare în alegerile prezidențiale de duminică din România, în timp ce specialiștii avertizează cu privire la activitatea secretă a mii de conturi false înainte de vot. Directorul TikTok, Shou Zi Chew, a fost chemat la raport de europarlamentara Valerie Hayer, liderul grupului politic Renew Europe din Parlamentul European, scrie POLITICO.